Гагратәи ахәшәтәырҭа хада иазынашьҭуп ацхыраара ласы амашьына ҿыц
© Sputnik / Томас ТхайцукМашина скорой помощи
© Sputnik / Томас Тхайцук
Гагратәи ахәшәтәырҭа хада агараж аҿы амашьынақәа ааба ҭагылоуп, аха урҭ рҟынтәи хԥа аус руӡом.
АҞӘА, жьҭаара 19 – Sputnik, Бадри Есиава. Гагратәи ахәшәтәырҭа хада иазынашьҭуп ацхыраара ласы амашьына ҿыц, абри атәы Sputnik иазеиҭалҳәеит ахәшәтәырҭа аҳақьым хада и.н. Индира Арсалиаԥҳа.
"Араион абиуџьет аԥарақәа рыла иаахәан ацхыраара ласы амашьына. Иахҭынҵоуп ҩ-миллионки 870 нызқьмааҭ. Гагратәи ахәшәтәырҭа хада агараж аҿы амашьынақәа ааба ҭагылоуп, аха урҭ рҟынтәи хԥа аус руӡом, иажәхьеит, аремонт азы аԥара рыхҭынҵара аԥсам", - лҳәеит лара.
Арсалиаԥҳа иазгәалҭеит ииасыз аԥхынразы араион ахадара 5 миллионки 800 нызқьмааҭ ҳәа ареанимациатә автомашьына ахәшәтәырҭаз ишаанахәаз. Ахәшәтәырҭа ареаномобильқәа ҩба амоуп.
Аамҭала аҳақьым хада инапынҵақәа аамҭала иназыгӡо Заира Ҳарабуаԥҳа лажәақәа рыла, есыуаха иҷаԥшьоит афельдшер, адиспетчер, амашьынарныҟәаҩ рыла ишьақәгылоу ҩ-бригадак.
12 Жьҭаара, 09:21
"Ацхыраара ласы аҿы жәҩык афельдшарцәа, ԥшьҩык адиспетчерцәа, фҩык амашьынарныҟәцаҩцәа ҳамоуп. Гәдоуҭатәи аковид-центр ахь, ма Шәачаҟа ачымазаҩ дгатәызар ахԥатәи абригада ҳаԥхьоит", - лҳәеит лара.
Ҳарабуа илҳәеит ПЦР-тест аҭара зхала изымнеиуа рахь аҳақьымцәа шнеиуа. Акурорттә сезон аан бжьаратәла уахыки-ҽнаки 30 рҟынӡа ҭыҵра рықәшәоит, абжьааԥны 10–15.
Аҳақьым илҳәеит Ацхыраара ласы амаҵзурагьы хымԥада аҳақьымцәа рыла еиқәшәазар шакәу, аха урҭ рыҟамзаара иахҟьаны ус иҟоуп ҳәа.